पाएं अपने शहर की ताज़ा ख़बरें और फ्री ई-पेपरडाउनलोड करें
मल्टीलेवल पार्किंग का निर्माण अब स्मार्ट सिटी के माध्यम से किया जाएगा। शहर के अलग-अलग स्थानों पर यह 5 मल्टीलेवल पार्किंग तैयार की जाएगी। फिलहाल स्मार्ट सिटी ने अभी 3 जमीनों को चिह्नित किया है। बाकी के 2 स्थानों को लेकर जमीन की तलाश की जा रही है। जल्द ही उन पर भी निर्णय लिया जाएगा। गौरतलब है कि शहर में मल्टीलेवल पार्किंग के लिए पिछले कई सालों से प्रयास किए जा रहे है। निगम की ओर से कटरा में पार्किंग निर्माण के लिए सहमति और मंजूरी भी बन गई थी, लेकिन म्युनिसिपल स्कूल के जमीन को लेकर मामला अटक गया।
स्मार्ट सिटी द्वारा जिला अस्पताल, पुराना आरटीओ परिसर और मोतीनगर के पास प्रोजेक्ट को तैयार करने की प्लानिंग कर रहा है। यह तीनों इलाकों में वहां आने वाले वाहनों को देखकर प्लान किया गया है। दरअसल, अभी शहर में एक भी मल्टीलेवल पार्किंग नहीं है। वाहनों को सड़कों पर ही पार्क कर दिया जाता है। जिसकी वजह से आम दिनों में ट्रैफिक जाम जैसी स्थिति बन जाती है। उधर, कटरा में मल्टीलेवल पार्किंग की सबसे ज्यादा जरूरत है, क्योंकि बाजारों के खुले रहने के वक्त चार पहिया वाहन से यहां से निकलना किसी चुनौती से कम नहीं है।
जिला अस्पताल : यहां सबसे मरीजों और उनके परिजनों के साथ अन्य वाहनों आते हैं। वाहन के परिसर के पास ही पार्क किया जाता है। जिसके वजह से कई बार एक साथ दो बड़े वाहनों को क्रास होने में दिक्कत होती है। यहां पार्किंग निर्माण के लिए पर्याप्त स्थान है।
पुराना आरटीओ परिसर : यहां इन्कयूबेशन सेंटर, वर्किंग वूमन हॉस्टल, स्मार्ट रोड कॉरिडोर का प्लांट और लाइब्रेरी कम स्टूडेंट्स स्टडीज सेंटर का निर्माण किया जाना है। इसके लिए यहां मल्टीलेवल पार्किंग की प्लानिंग की गई है। परिसर में काफी स्थान है।
मोतीनगर : भोपाल रोड का जोड़ने वाले इस चौराहे पर काफी ट्रैफिक होता है। चौराहे के नजदीक ऑडिटोरियम तैयार किया जा रहा है। जहां पार्किंग के लिए स्थान तो हैं, लेकिन भविष्य की संभावनाओं को देखते हुए यहां एक और पार्किंग की प्लानिंग की गई है।
जल्द चिह्नित होंगे दो और स्थान
अभी तीन स्थानों पर ही मल्टीलेवल पार्किंग के लिए प्लान तैयार किया जा रहा है। जैसे ही दो अन्य स्थान तय होते हैं। एक साथ सभी का निर्माण किया जाएगा।
राहुल सिंह, सीईओ, स्मार्ट सिटी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn